अपनी जिम्मेदारी का अहसास करना बहुत बड़ी समझदारी है। कुछ लोग जिम्मेदारी आते ही तनाव में डूब जाते हैं। जिम्मेदार लोग जब तनाव में डूबते हैं, तो उनसे जुड़ी पूरी व्यवस्था को इसकी कीमत चुकानी पड़ती है। जैसे ही कोई दायित्व मिले, अपने आपको चार बातों से जोड़ लें। पहली बात इस जिम्मेदारी को जीवन से जोड़ लें। जीवन से अधिक महत्वपूर्ण कुछ नहीं होता, यह अहसास होते ही जिम्मेदारी भी महत्वपूर्ण हो जाएगी। दूसरी बात इसे स्थायी मानें। स्थायी मानते ही दायित्वबोध और गहरा हो जाएगा।
तीसरी बात, आपका चयन इस कार्य के लिए हुआ है। अत: आप श्रेष्ठ हैं और यदि आप चूक गए तो अवसर की प्रतीक्षा दूसरे कर ही रहे हैं। चौथी बात, आपका चयन किसी के द्वारा किया गया है। वह अज्ञात शक्ति इसे पूरा करने में आपके साथ है। यहां से थोड़ा आध्यात्मिक होते जाएं। काम में आनंद लेना यहीं से शुरू होगा। इस दायित्व पथ पर अच्छा और बुरा दोनों से सामना होगा। अत: अच्छी से अच्छी चुनौतीपूर्ण जिम्मेदारी निभाने वाले भी माता-पिता का दायित्व निभाते समय थक जाते हैं, तनाव में डूब जाते हैं।
संतान अपने आप में चुनौती बन जाती है। परेशान न करने वाली संतान जिंदगी में मलमल के वस्त्र की तरह है। मुलायम वस्त्र आरामदायक और सुखदायक हैं, लेकिन सख्त औलाद टाट के खुरदुरेपन की माफिक हैं। कष्ट तो देगा यह वस्त्र, पर चमड़ी की मजबूती की परीक्षा भी यहीं होगी। रेशमी वस्त्र के अपने चर्मरोग हैं। इसलिए दायित्वबोध में अज्ञात शक्ति की उपस्थिति को बनाए रखें।
hin_Deva hin_Deva hin_Deva